கேள்வி: மா. இளஞ்செழியன் - தமிழ் நூல்கள் பற்றி விளக்கவும்.
பதில்: # "ஈரோட்டுப் பாதை", என்னும் நூல் தன்மான இயக்கம் பிறந்து வளர்ந்த கதையை சுருக்கமாக எடுத்துக்கூறும் நூல். 1947 இல் முதல் பதிப்பும், 1948இல் இரண்டாம் பதிப்புமாக வெளியிடப்பட்டது. # "தமிழன் தொடுத்த போர்", - 1938, 1939 ஆகிய ஆண்டுகளில் தமிழ் மக்கள் திரண்டெழுந்து கட்டாய இந்தி திணிப்புக்கு எதிராக நடத்திய அறப் போராட்டத்தின் முழு வரலாறுதான் இந்த நூல். தந்தை பெரியார் இந்த புத்தகத்துக்கு அணிந்துரை எழுதியுள்ளார். # "அறிஞர் அண்ணாதுரை", என்னும் நூல் வேலூரில் உள்ள 'திராவிடன் பதிப்பகம்' என்னும் படிப்பகத்தில் 1949 இல் வெளியிடப்பட்டது. # "சரிந்த சாம்ராஜ்யம்", பகுத்தறிவு பாசறை பதிப்பகத்தில் 1950இல் முதல் பதிப்பாகவும், 1953இல் இரண்டாம் பதிப்பாகவும் வெளியிடப்பட்டது. மராட்டிய மன்னனாக திகழ்ந்த வீர சிவாஜி பற்றிய நூல். # "இந்திய அரசியல் சட்டம்", மக்கள் மன்றம் என்னும் பதிப்பகத்தில் 1951இல் வெளியிடப்பட்டது. # "அஞ்சா நெஞ்சன் வால்டேர்", மக்கள் மன்றம் பதிப்பகம் 1956இல் வெளியிட்டது. # "தலையங்க இலக்கியம்", வசந்தா பதிப்பகம் , முதல் பதிப்பு - 2009. போர்வாள் பத்திரிகையின் சிறப்பான 30 தலையங்கங்கள் அடங்கிய புத்தகம். # "வாழ்க்கை பாதை", அலமு பதிப்பகம், 2004. தன் வரலாற்று நூல், இரண்டு தொகுதிகள்.